بنکم چندر چٹرجی

بنکم چندر چٹرجی یا بنکم چندر چٹوپادھیائے (27 جون 1838ء – 8 اپریل 1894ء) ایک بنگالی نژاد مصنف، شاعر اور صحافی تھے۔ بنکم چندر نے بھارت کے قومی نغمہ وندے ماترم کی نغمہ سازی کی جس سے تحریک آزادی ہند کے دوران میں کارکنوں کو تحریک ملتی تھی۔ چٹوپادھیائے نے بنگالی زبان میں تیرہ ناول اور بہت سے تنقیدی، سائنسی اور طنزیہ مقالات لکھے۔ ان کی تصنیفات کے بھارت کی دوسری علاقائی زبانوں بشمول انگریزی میں بڑے پیمانے پر ترجمے ہوئے ہیں۔

چٹوپادھیائے کی پیدائش ایک کٹر برہمن خاندان میں ہوئی۔ انہوں نے بنگالی مخیر محمد محسن کے قائم کردہ ہوگلی محسن کالج اور پریزیڈنسی کالج، کلکتہ میں تعلیم حاصل کی۔ چٹوپادھیائے کا کلکتہ یونیورسٹی کے اولین گریجویٹ میں شمار ہوتا ہے۔ سنہ 1858ء سے 1891ء میں اپنی سبک دوشی تک وہ برطانوی حکومت ہند میں ڈپٹی کلکٹر اور ڈپٹی مجسٹریٹ کے منصب پر فائز رہے۔

چٹوپادھیائے بنگال بلکہ برصغیر ہند کی ادبی نشاۃ ثانیہ کی کلیدی شخصیت سمجھے جاتے ہیں۔ ان کی کچھ تحریریں، ناول، مضامین وغیرہ ہندوستان کی روایتی اور شاعرانہ اسلوب میں ڈھلی تحریروں سے یکسر مختلف اور طرز نو کا پتا دیتی ہیں اور ہندوستانی مصنفین کے لیے قابل تقلید ہیں۔

اگست 1906ء میں بپن چندر پال نے ایک وطن پرست رسالہ نکالنے کا فیصلہ کیا تو اس کا نام چٹوپادھیائے کے نغمہ وندے ماترم کے نام پر رکھا۔ اسی طرح لالا لاجپت رائے نے بھی اس نام سے ایک رسالہ جاری کیا تھا۔

ابتدائی زندگی اور پس منظر 
چٹوپادھیائے نیہاٹی کے قریب چوبیس پرگنہ کے شمال میں واقع کنتھل پرا گاؤں میں ایک قدامت پسند بنگالی برہمن خاندان پیدا ہوئے۔ چٹوپادھیائے اپنے بھائیوں میں سے چھوٹے تھے۔ ان سے بڑے دو بچے یادو چندر چٹوپادھیائے اور درگا دیبی تھے۔ ان کے والد سرکاری افسر تھے اور مدناپور کے ڈپٹی کلکٹر ہو گئے تھے۔ ان کے ایک بھائی سنجیب چندر چٹوپادھیائے بھی ناول نگار تھے، ان کی کتاب "پلاماؤ" خاصی مشہور ہے۔

چٹوپادھیائے کی تعلیم ہوگلی محسن کالج اور بعد ازاں پریزیڈنسی کالج میں ہوئی جہاں انہوں نے سنہ 1858ء میں آرٹس سے گریجویشن کیا۔ وہ کلکتہ یونیورسٹی کے اولین دو گریجویٹ میں سے ایک تھے، پہلے چٹوپادھیائے اور دوسرے جدوناتھ بوس۔ اس کے بعد سنہ 1869ء میں قانون کی تعلیم بھی مکمل کی۔

حوالہ جات

مزید دیکھیے 
 وندے ماترم
 بنگالی نشاۃ ثانیہ

بیرونی روابط 

 
 
 भारतीय साहित्य संग्रह में बंकिम चन्द्र
 Bankim Bhavan Gaveshana Kendra
  (Maintained by SNLTR)

1838ء کی پیدائشیں
1894ء کی وفیات
انیسویں صدی کے مرد مصنفین
انیسویں صدی کے ہندوستانی ناول نگار
بنگالی زبان کے مصنفین
بنگالی مصنفین
بنگالی نشاۃ ثانیہ سے منسلک شخصیات
بنگالی ہندو
بھارتی سرکاری ملازمین
بھارتی مرد ناول نگار
پریزیڈنسی یونیورسٹی، کولکاتا کے فضلا
کلکتہ یونیورسٹی کے فضلا
کولکاتا کے مصنفین
مغربی بنگال کے شعرا
مغربی بنگال کے صحافی
مغربی بنگال کے ناول نگار
انیسویں صدی کے ہندوستانی صحافی
بھارتی تاریخی ناول نگار
شمالی 24 پرگنہ ضلع کی شخصیات
بنگالی شخصیات
Short description is different from Wikidata
انیسویں صدی کی بنگالی شخصیات
انیسویں صدی کے ہندوستانی شعرا
انیسویں صدی کے ہندوستانی مصنفین
بنگالی زبان کے غنائی شعرا
بھارتی نغمہ ساز
بھارتی نقاد
بھارتی مدیر
بھارتی مضمون نگار
ہندوستانی صحافی
بھارتی ادبی نقاد
ہندوستانی غنائی شعرا
بھارتی جریدہ مدیران
بھارتی مرد مضمون نگار
بھارتی مرد صحافی
بھارتی مرد شعرا
بھارتی مرد مصنفین
بھارتی اخبار مدیران
بھارتی ناول نگار
ہندوستانی شعرا
بھارتی مصنفین
بنگالی ناول نگار